2020. gada La Flèche Wallonne
2020. gada La Flèche Wallonne bija šosejas riteņbraukšanas viendienas sacensības, kas notika 30. septembrī. Tā bija 84. reize, kad notikušas La Flèche Wallonne sacensības un tās bija 15. sacensības 2020. gada UCI Pasaules tūres kalendārā. Sacensībās uzvarēja Marks Hirši (Team Sunweb). Kā viena no pavasara klasikām, La Flèche Wallonne sākotnēji bija plānota 22. aprīlī, bet COVID-19 pandēmijas ierobežojumu Beļģijā dēļ sacensības tika atceltas. Tās tika pārplānotas uz 30. septembri kā daļa no rudens "pavasara klasiku" sezonas, lai arī no tām notika tikai Beļģijā rīkotās sacensības.